ועדת הכספים, כנסת 20, פרוטוקול מספר 790, 2017-07-30 10:30

משה גפני: הצעת חוק לתיקון פקודת מס הכנסה (ניכוי הוצאות הנפקה- הוראת שעה), התשע"ז-2017.

משה גפני: הצעת החוק הזאת היא הצעת חוק שנולדה כדלהלן: לאור הירידה בנושא של החברות הציבוריות בהנפקה בבורסה, לאור הירידה בבורסה בישראל שחברות ציבוריות בישראל עוברות את תל-אביב ונוסעות לפריז, לניו-יורק ולכל המקומות האחרים בעולם, לא נשארות כאן.

משה גפני: זה דבר שעושה נזק עצום ובלתי ניתן לתיאור.

משה גפני: אנחנו הצענו - 3 חברי כנסת: עודד פורר, יצחק וקנין ואנוכי – שאת הוצאות ההנפקה ינכו מההוצאות שלהן.

משה גפני: הצענו, וזה היה די בהסכמה, שאנחנו נכניס את זה בתוך הסתייגות בהצעת חוק שהייתה על שולחן הוועדה - ובזה ייגמר העניין.

משה גפני: הייתה הסכמה לגבי העניין הזה.

משה גפני: זה גם לא הרבה כסף.

משה גפני: הלוואי וזה יהיה הרבה כסף.

משה גפני: הלוואי ויהיה מדובר בזה שהחברות הציבוריות ישקיעו כאן בבורסה בתל-אביב.

משה גפני: לא מדובר על הרבה כסף לפי הנתון הקיים.

משה גפני: היועצת המשפטית אמרה שהיא לא רוצה שנכניס את זה בתור הסתייגות בחוק.

משה גפני: הסיבות, אני לא יודע.

משה גפני: אם היא רוצה, היא תגיד, אם היא לא רוצה, לא חייבים להגיד.

משה גפני: ההתנהגות של משרד האוצר בבג"ץ על מיסוי דירה שלישית גרמה לכך שאנחנו לא נכניס את זה בהסתייגות.

משה גפני: אחרת הייתה הסכמה, היינו מסכימים על העניין הזה, לא מביאים את החברים בפגרה לדיון הזה, שהוא דיון שהממשלה הייתה צריכה לעשות אותו.

משה גפני: במהלך הדיונים, עוד לפני שזה הגיע לכאן, אבל אחרי שזה עבר בוועדת שרים לחקיקה והעברתי את זה בקריאה טרומית במליאת הכנסת, נאמר לי שהאוצר מבקש שזה יהיה רק ל-3 שנים כהוראת שעה, שזה יהיה רק על בורסות בארץ, לא על בורסות בעולם.

משה גפני: אין פתרון של ניכוי הוצאות הנפקה - אין גם כוונה לעשות את זה - על בורסות בעולם.

משה גפני: אני הסכמתי לשני התנאים.

משה גפני: התנאי האחד שזה יהיה ל-3 שנים.

משה גפני: אני לא יודע למה, ואם אני יודע, אני לא רוצה אפילו להגיד בגלל שזה מעצבן.

משה גפני: אבל הסכמתי, לאחר שהתייעצנו גם עם החברות הציבורית, עם אילן פלטו, וקיבלנו תשובה חיובית.

משה גפני: הנושא הזה של בורסות בארץ ולא בעולם זה מובן, אני קיבלתי את זה, ולכן זה הופך להיות הוראת שעה.

משה גפני: תהיה אפשרות לחדש או להמשיך את זה.

משה גפני: שר האוצר, באישור ועדת הכספים, יוכל להאריך את הצו.

משה גפני: הייתה הסכמה.

משה גפני: את זה אני מבקש להקריא.

משה גפני: אם יש השגות על זה - שיגידו.

מיקי רוזנטל: כבר יש השגות?

<ענת פילצר סומך: אתם רוצים להקריא קודם, ואז - -?

משה גפני: אז נקריא קודם.

משה גפני: את מהחברות הציבוריות?

<ענת פילצר סומך: נכון.

משה גפני: אז נקריא קודם.

משה גפני: אם הממשלה לא אומרת כלום, כדאי שגם את אל תגידי כלום.

משה גפני: בקשה.

<שגית אפיק: הצעת חוק מס הכנסה (ניכוי הוצאות הנפקה – הוראת שעה), התשע"ז-2017.

<שגית אפיק: הגדרות.

<שגית אפיק: בחוק זה תהיה לכל מונח המשמעות שיש לו בפקודת מס הכנסה (להלן – הפקודה), זולת אם יש בחוק הוראה מפורשת.

<שגית אפיק: ניכוי הוצאות בקשר להנפקת מניות.

<שגית אפיק: חבר בני אדם שהיו לו הוראות בקשר להנפקת מניות הנרשמות למסחר בבורסה בישראל יהיה זכאי לנכותן באותה שנה.

<שגית אפיק: תחילה ותוקף.

<שגית אפיק: (א) תחילתו של חוק זה ביום י"ד בטבת התשע"ח (1 בינואר 2018) והוא יעמוד בתוקפו עד ליום - - 3 שנים זו ההסכמה?

משה גפני: כן.

משה גפני: למה 1 בינואר 2018?

<שגית אפיק: אז עד סוף 2021?

משה גפני: למה לא מהיום?

<שגית אפיק: כי זה צריך להיות שנתי.

משה גפני: אם זה שנתי, אז בסדר, 1 בינואר 2018.

<ענת פילצר סומך: למה לא 2017?

מיקי רוזנטל: זה הגיוני.

<שגית אפיק: להתחיל מ-1 בינואר 2017, רטרואקטיבית?

מיקי רוזנטל: אבל אז מה עושים - - ?

<שגית אפיק: רשות ניירות ערך, אתם חושבים שזה - - ?

<גיא גולדמן: כן.

משה גפני: מה נרוויח בזה?

<ענת פילצר סומך: תחולה על הנפקות שבוצעו בתחילת השנה.

<שגית אפיק: הכוונה היא לעודד את ההנפקות הלאה, לא?

<ענת פילצר סומך: האמת היא שאם זה 3 שנים, עדיף קדימה.

<ענת פילצר סומך: חשבנו שזה יהיה from now on.

משה גפני: קדימה.

משה גפני: בסדר, 2018.

משה גפני: רגע, ה-1 בינואר 2018 - -

<שגית אפיק: עד סוף 2021.

משה גפני: כן.

<גיא גולדמן: עד סוף 2020.

<שגית אפיק: עד 31 לדצמבר 2020.

<שגית אפיק: (ב) שר האוצר, באישור ועדת הכספים של הכנסת, רשאי להאריך בצו את הרואות חוק זה לתקופות נוספות שלא יעלו - - נעשה את זה ל-3 שנים כל אחת?

משה גפני: כן.

<גיא גולדמן: אתם לא רוצים מגבלה על זה?

<שגית אפיק: איזו מגבלה?

<גיא גולדמן: הגבלה כלשהי שמעבר לה לא צריך לחזור לכנסת.

<ענת פילצר סומך: למה?

<ענת פילצר סומך: יש ממילא מגבלה.

<שגית אפיק: בשדרות הייתה מגבלה כשהארכנו מ-2007 עד 2017?

<גיא גולדמן: שם זה היה מצב ביטחוני.

<ענת פילצר סומך: למה מגבלה?

<ענת פילצר סומך: ההצעה הראשונית - -

משה גפני: אפשר להאריך את זה כל הזמן, אלא אם כן יתקבל החוק שלנו להפסיק עם הנומרטור, ואז יהיה חוק קבוע.

מיקי רוזנטל: זה יהיה חוק הרבה יותר חשוב.

מיקי רוזנטל: אני גם חושב.

מיקי רוזנטל: הנומרטור, לבטל אותו - -

משה גפני: אנחנו עושים את זה בגלל שאמרתם נומרטור.

משה גפני: זה צריך להיות חוק קבוע.

משה גפני: היה מדובר על חוק קבוע.

מיקי רוזנטל: האמת, הגיע הזמן לבטל את הנומרטור הזה, רק עצבים הוא מביא.

משה גפני: נכון.

משה גפני: בקשה, אדוני.

<יעקב גולד: השאלה מתי החוק ייכנס לתוקף.

<יעקב גולד: ככל שייכנס לתוקף במהלך 2017, עדיף שהוא יעודד הנפקות שימשיכו.

<יעקב גולד: אנחנו כרגע רואים הנפקות ראשוניות וגם לא רק ראשוניות שהשוק מתעורר והמגמה היא חיובית.

<יעקב גולד: אני חושב שזה יכול להמשיך ולעודד את המגמה הזאת.

<יעקב גולד: לא הייתי רוצה - -

מיקי רוזנטל: אז מה אתה מציע?

מיקי רוזנטל: אתה מציע שזה יחול מעכשיו, מיד?

<ענת פילצר סומך: כן.

<יעקב גולד: כן.

<יעקב גולד: אם החוק - -

מיקי רוזנטל: אז אדוני, אולי נעשה את זה ל-40 חודש?

<ענת פילצר סומך: אני מסכימה.

<ענת פילצר סומך: בצעד נדיר איגוד החברות מסכים עם רשות ניירות ערך.

מיקי רוזנטל: עד סוף השנה זה לא ייחשב ב-3 שנים.

<שגית אפיק: רשות ניירות ערך, אתם חושבים שההצעה הזאת אכן תיטיב?

<יעקב גולד: כן, אנחנו חושבים שזה ייטיב עם החברות, זה יעודד אותן.

<יעקב גולד: זה עוד איזו שהיא הטבה שטיפה יכולה לאזן מנגד את העלויות האחרות שיש לחברות - -

משה גפני: בסדר.

משה גפני: תודה רבה.

משה גפני: מה המצב היום של הבורסה ושל החברות הציבוריות?

<יעקב גולד: כיום אנחנו עדים לכך - - מתחילת השנה אנחנו עדים להתעוררות הבורסה, התעוררות הנפקות, אחרי תקופה ארוכה שהרשות נקטה בצעדים - -

משה גפני: למה, מה קרה שפתאום התעוררה הבורסה?

<יעקב גולד: אני חושב שזה בא מסל של צעדים.

משה גפני: כמה זה התעוררות?

משה גפני: הרשות לניירות ערך הציגה פה קטסטרופה ממש.

משה גפני: כמה זה התעוררות?

משה גפני: זה קטסטרופה - -?

מיקי רוזנטל: כמה הנפקות היו?

מיקי רוזנטל: אולי היקף המסחר גדל.

מיקי רוזנטל: אפשר לתת קצת נתונים?

<ענת פילצר סומך: כ-10 הנפקות מתחילת שנה.

מיקי רוזנטל: 10 הנפקות לעומת מה?

מיקי רוזנטל: מה היה בשנה קודמת?

<ענת פילצר סומך: לדעתי, 3 או 4 ו-1 או 2 שנה קודם.

משה גפני: כמה היה מתי שהשוק היה מלא?

<ענת פילצר סומך: במספרים נדבר.

<ענת פילצר סומך: היו 650 חברות ציבוריות, היום יש ארבע מאות חמישים ו..

<ענת פילצר סומך: תקנו אותי אם אני טועה.

מיקי רוזנטל: אולי תיתן עוד נתון אחד.

מיקי רוזנטל: מה היקף המסחר הלאומי עכשיו?

<יעקב גולד: אין לי כרגע נתונים כמותיים.

<יעקב גולד: לא באתי איתם מוכן, אז אני מתנצל.

מיקי רוזנטל: אז בואו תגידו לנו, שנבין מה זו התעוררות.

<שלומי פיליפ: אני לוקח את הנתונים מהאתר של הבורסה לניירות ערך בתל אביב.

<שלומי פיליפ: אנחנו רואים התאוששות במחצית הראשונה של 2017.

<שלומי פיליפ: היקף ההנפקות בכסף היה בסדר גודל של 5.3 מיליארד שקל, כשבשנים 2016,2015 ו-2014 היקף ההנפקות הכולל כל שנה נע בין 5.6 מיליארד ל-7.6 מיליארד.

<שלומי פיליפ: כלומר, אנחנו רואים בחצי שנה מה שעשו בממוצע בשנה בשנים קודמות.

<שלומי פיליפ: מבחינת מספר - -

משה גפני: למה זה קורה?

משה גפני: יש לכם הסבר למה זה קורה?

<שלומי פיליפ: אני חושב שזה בעקבות טיפול יסודי של רשות ניירות ערך ברגולציה, בבירוקרטיה.

<שלומי פיליפ: תקן אותי אם אני טועה.

<יעקב גולד: אנחנו מאמינים - -

משה גפני: מערכת שלמה של - -

<יעקב גולד: כמובן שהרגולציה היא חלק ממערך שלם של פעולות.

<יעקב גולד: אנחנו חושבים שאחד מהדברים זה להמשיך את הנושא של המיסים לשלב בזה.

<שלומי פיליפ: לו אתם הייתם מחוקקים את החוק הייתם חושבים שאולי זה בעקבות החוק החדש, אבל לא, אנחנו רואים ש-8 חברות חדשות הנפיקו מתחילת השנה, כשבשנים קודמות – 2015,2016 - היו 2 ו-3 חברות.

<שלומי פיליפ: אנחנו רואים שללא הצעת החוק הזאת הבורסה מתאוששת.

<שלומי פיליפ: אנחנו יודעים כנראה גם למה.

<שלומי פיליפ: אם אנחנו רוצים להמשיך את המגמה הזאת, זה כפוף להחלטתכם.

משה גפני: מאה אחוז, בסדר גמור.

<ענת פילצר סומך: קודם כל, אני טיפה רק רוצה לצנן את ההתלהבות.

<ענת פילצר סומך: אנחנו מדברים על התאוששות של כ-10 חברות בשנה, זאת אומרת, ייקח לנו עכשיו 20 שנה לסגור את הפער של מה שהיה לפני 4 ו-5 שנים.

<ענת פילצר סומך: זאת אומרת, חייבים להמשיך את המגמה של ההקלות הרגולטוריות, בוודאי הטבות מס, בצורה דרסטית.

<ענת פילצר סומך: אז בואו לא נברך על מגמה שהיא רק בראשיתה.

<ענת פילצר סומך: נקודתית לעניין נוסח ההצעה.

<ענת פילצר סומך: שלושה דברים.

<ענת פילצר סומך: קודם כל, יש לי שתי בקשות להבהרה מרשות המיסים.

<ענת פילצר סומך: יכול להיות שאם ההבהרות תנחנה את דעתי, לא תהיינה לי הערות.

<ענת פילצר סומך: אחת, האם המונח "חבר בני אדם", שהוא מציין את התחולה לגביו ניתנה ההקלה, כולל שותפויות לכל סוגיהן, ללא מגבלת - -?

משה גפני: שגית, יש בעיה עם זה?

<גיא גולדמן: מדובר, מבחינתנו, על שותפות שתמוסה כמו חברה במיסוי דו-שלבי.

<גיא גולדמן: שותפות שקופה זו שותפות שהמיסוי שלה הוא ברמת היחיד.

<גיא גולדמן: ניכוי ההוצאות יהיה כנגד הכנסות היחיד מכלל מקורות שונים, בשיעור מס גבוה מאוד, לא בשיעור מס חברות של 24%.

<בני יונה: החוק מדבר גם על הנפקת מניות, שזו לא הנפקת שותפויות.

<בני יונה: שותפויות לא נכללות שם.

<ענת פילצר סומך: אוקי, אז אני חושבת שראוי לתקן את הנוסח באופן שהוא יחול גם על שותפות.

<ענת פילצר סומך: אם הרציונל הוא לעודד מסחר, אין שום סיבה למנוע משותפויות גז או נפט או וידיאו או טלוויזיה או קולנוע, שזה שותפויות שביחידות ההשתתפות שלהן יכולות להיסחר בבורסה - - צריך להרחיב את הנוסח כך שזה יחול גם עליהן.

<יעקב גולד: גם רשות ניירות ערך תומכת בהרחבת התחולה.

משה גפני: בסדר.

משה גפני: אתם מסכימים?

<בני יונה: יש הבדל בין שני סוגי שותפויות.

<בני יונה: יש שותפויות שממוסות בשיטת המיסוי הדו-שלבית, ויש שותפויות שהן למעשה ישויות שמתעלמים מהן, המיסוי מתבצע על ידי מחזיקי היחידות באופן ישיר.

<בני יונה: הכוונה של המחוקק פה היא יותר עידוד של תאגידים כאלה שממוסים בשיטת המיסוי הדו-שלבית.

<ענת פילצר סומך: למה?

משה גפני: אין דיאלוג פה.

משה גפני: אתם לא מסכימים לזה?

<בני יונה: לשותפויות שהן שקופות, שמתעלמים מהן, אנחנו חושבים שזו לא בדיוק הסיטואציה שהתכוונו - -

משה גפני: הרשות לניירות ערך.

<יעקב גולד: אנחנו תומכים בהרחבת התחולה על ניירות ערך נוספים, כדוגמת יחידות השתתפות.

<שגית אפיק: למה?

<שגית אפיק: באמת אני רוצה להבין מה זה ייתן, כי הם טוענים שזה לא ייצור עידוד בגלל ששיטת המיסוי היא שונה.

<שגית אפיק: אתם חושבים שזה כן ייצור את העידוד שמדובר בו?

<יעקב גולד: אנחנו חושבים שכל עידוד של הכרה - - בסופו של דבר, לחברה יש הוצאות על מנת להנפיק ניירות ערך לציבור ולמצוא לה מקורות מימון, הן כהון והן כחוב.

משה גפני: אני אתן לך לדבר כמה שאתה רוצה.

משה גפני: אתה יכול לדבר יום שלם, אבל האם אתה יכול לעשות את זה בשתי דקות ולהגיד לי בסוף אם אתה מסכים או לא מסכים?

משה גפני: קודם תגיד לי את הסוף.

<בני יונה: אני חושב שההטבה יותר מידי רחבה, היא מעבר למה שצריך.

משה גפני: מסכים או לא מסכים?

<בני יונה: לא מסכים.

מיקי רוזנטל: תסביר למה.

משה גפני: לא.

משה גפני: אני לא הולך נגדם.

משה גפני: אנחנו מצביעים.

משה גפני: בינתיים, היות ובלאו הכי אנחנו מביאים את זה למליאה מאוחר יותר, אז אל"ף, אני עושה את זה מאותו רגע שהחוק מאושר עד סוף 2020.

משה גפני: בלאו הכי עד שזה יאושר ייקח זמן וכל מה שנלווה לעניין הזה.

משה גפני: במשך הזמן הזה הולכים לקרות שני דברים: אל"ף, אם עד אז אתם מסכימים, אני אעשה רביזיה, אני אחזיר את זה ונוסיף.

משה גפני: אם לא, נוסיף את זה לקריאה השנייה והשלישית, אם תהיה הסכמה.

<אייל טולדו: הצעת החוק קודמה בהסכמה עם אגף התקציבים, לכן אנחנו מבקשים שההטבה תינתן אך ורק ל-3 שנים.

משה גפני: אמרנו ל-3 שנים.

<אייל טולדו: אני רק מציין לפרוטוקול.

<אייל טולדו: רק להנפקות ראשוניות, ואך ורק בבורסה בתל-אביב.

משה גפני: מה זה "הנפקות ראשוניות"?

משה גפני: אתה כל הזמן אומר לי מילים כאלו שאחרי זה אני אוכל את עצמי - -

<אייל טולדו: שבפעם הראשונה החברה מנפיקה את עצמה בבורסה.

משה גפני: מאיפה המצאתם את זה?

<אייל טולדו: זה היה ההסכמות - -

מיקי רוזנטל: איפה היו הסכמות כאלו?

<בני יונה: הרעיון הוא לעודד חברות - -

משה גפני: הבנתי.

משה גפני: אני מסכם כדלהלן - -

<ענת פילצר סומך: הערה נוספת.

<ענת פילצר סומך: ראשית, ההסכמה הזאת שלכאורה הועלתה על ידי אגף תקציבים לא מוזכרת בנוסח החוק, לכן היא, בעיני, חדשה.

<ענת פילצר סומך: היא לא הוסכמה ולא נידונה.

<ענת פילצר סומך: להציג אותה כאילו זו הייתה הסכמה - - ובי"ת, אני רוצה לשאול, האם נכללות - - נתחיל בשאלת הבהרה לרשות המיסים.

<ענת פילצר סומך: האם הנפקת אג"ח נכללת בגבולות ההטבה?

<גיא גולדמן: זה כבר היום.

<בני יונה: זאת הוצאה כפולה.

<ענת פילצר סומך: אין בעיה.

<ענת פילצר סומך: אני מבקשת שיירשם בפרוטוקול שעמדת רשות המיסים היא שהוצאות שהוצאו במהלך הנפקת אג"חים מותרות בניכוי.

מיקי רוזנטל: מה זה שייך?

מיקי רוזנטל: זה לא שייך לחוק.

<בני יונה: זה לא שייך לחוק.

משה גפני: גבירותי ורבותיי, אני מבקש לומר מה היו ההסכמות, מה לא היו הסכמות.

משה גפני: אנחנו הגשנו את החוק הזה.

משה גפני: אני לא הולך לנהל על זה עכשיו דיון.

משה גפני: אנחנו הגשנו את החוק הזה כשהייתה הסכמה.

משה גפני: הייתה הסכמה כאן בוועדה שזה יהיה קבוע, ושההוצאות האלו יהיה מנוכות מההוצאות הרגילות.

משה גפני: רצינו להכניס את זה כהסתייגות באותו חוק שהיה כאן.

משה גפני: היועצת המשפטית לא הסכימה.

משה גפני: הלכנו למסלול.

משה גפני: הנחנו את הצעת החוק כמו שהיא הייתה אמורה לעבור בהסתייגות.

משה גפני: תוך כדי הדיבורים, שלא היו מלכתחילה, אמרו 3 שנים.

משה גפני: הסכמתי.

משה גפני: אני מסכים גם עכשיו.

משה גפני: בדרך, לפני שאנחנו מתחילים להביא את החוק, מתחילים עם משהו חדש.

משה גפני: אני לא רוצה לדבר יותר מידי, כי בכל אופן אנחנו ערב תשעה באב.

משה גפני: אם זה היה ערב פורים, הייתי אומר משהו לגבי אגף התקציבים.

משה גפני: זה נוגע קצת לסעודת פורים, אז אני לא אדבר על זה עכשיו.

משה גפני: מעולם לא הסכמתי לזה.

משה גפני: אתה יכול למשוך את החוק.

משה גפני: אני אצביע עליו.

משה גפני: לא רק שלא הסכמתי לזה, אלא מי שמכיר אותי, ומכיר את הליך החקיקה שלי - אני לא איש נעלם פה - יודע שלא הייתי מסכים לזה לעולם.

משה גפני: על שמי לא יהיה חוק שמדבר על שליש מההוצאות, אחרי שהסכמתי ל-3 שנים.

<אייל טולדו: כבוד היושב-ראש, אני לא התכוונתי שהייתה הסכמה איתך בנושא, אלא שהצעת החוק עברה בהסכמה עם אגף התקציבים.

מיקי רוזנטל: מו"מ עם עצמם.

משה גפני: את מה שהוקרא כאן אני מבקש לאשר.

משה גפני: אנחנו מדברים שהחוק ייכנס לתוקפו ברגע שהוא יאושר.

משה גפני: זה ייקח עוד זמן, כי מטבע הדברים אנחנו נמצאים בפגרה.

משה גפני: עד סוף 2020 לא משנים דבר.

משה גפני: במהלך הזמן הזה יש מספיק זמן כדי לקיים דיון על מה שהחברות הציבוריות העלו.

משה גפני: תסכימו – טוב, לא תסכימו - אני אעמוד במילתי, לא אשנה אותה.

משה גפני: תשתדלו להגיע להסכמות.

משה גפני: אם לא תגיעו להסכמות עד הקריאה הראשונה, אפשר להגיע להסכמות עד הקריאה השנייה והשלישית.

משה גפני: אני לא משנה מעמדתי כלום.

משה גפני: מה שסיכמנו - זה מה שיהיה.

משה גפני: אם מישהו חושב - - עוד פעם ערב תשעה באב.

משה גפני: רציתי להגיד איזו מילה, אבל לא חשוב.

<גיא גולדמן: באוצר החליטו שתהיה פעולה מאזנת לחוק הזה, אבל הפסד הכנסות שבהתאם לו הוחלט על פעולה מאזנת היה גם להנפקה ראשונית וגם לכך שההפחתה תהיה ל-3 שנים, כמו חוק התעשייה (מיסים).

<גיא גולדמן: זה שני עניינים שונים.

משה גפני: מאה אחוז.

<שגית אפיק: מה העלות התקציבית?

<אייל טולדו: עלות תקציבית זניחה יחסית.

<אייל טולדו: כמו שנאמר, מדובר על הנפקה ראשונית, על טווח מוגבל ל-3 שנים, ועל כן ככל שההטבה תורחב תידרש פעולה מאזנת נוספת.

משה גפני: תודה רבה.

משה גפני: מי בעד אישור הצעת החוק כפי שהובאה?

משה גפני: מי נגד, מי נמנע?

משה גפני: בעד – פה אחד

משה גפני: נמנעים – אין

משה גפני: הצעת החוק אושרה.

משה גפני: אני מאוד מודה לכם.

משה גפני: אני, דרך אגב, מציע שתמשכו את החוק - - למשוך את החוק אתם לא יכולים, זאת הצעת חוק פרטית, אבל תגידו שמשרד האוצר מתנגד.

משה גפני: אני יעלה במליאת הכנסת ואגיד, אנחנו עשינו חוק – בהסכמה - שמתקן את העניין של הבעיות בבורסה ושל החברות הציבוריות.

משה גפני: שר האוצר מתנגד.

משה גפני: כדאי לכם להתנגד לזה.

משה גפני: בסדר, אני לא אעמוד פה - - תודה רבה.